हिन्दी की साहित्यिक पत्रिका ‘नई धारा’ द्वारा आयोजित द्वादश उदयराज सिंह स्मारक व्याख्यान में ‘मैं गांव पर ही क्यों लिखती हूं‘ विषय पर बोलते हुए मैत्रेयी पुष्पा ने कहा कि भारत के गांव बदल रहे हैं। फ़ोर लेन सड़कें और डिजिटल क्रांति ने विकास की चकाचौंध संस्कृति के ज़रिए गांव की पारंपरिकता को तहस-नहस कर दिया है। गांव में अब सड़कें नहीं फ़ोरलेन हैं। उन्होंने कहा कि गांव में प्रेम है, संवेदनशीलता है जिसका शहर में अभाव है। प्रेम जहां है हम उसे वहां तलाश नहीं करते। हम सुविधाओं के ग़ुलाम हो गए हैं। शहर में गांव जैसा अपनत्व नहीं है।